Organizácia SMERSH

**SMERSH** je zločinecká organizácia objavujúca sa v niekoľkých bondovských románoch Iana Fleminga. Táto organizácia sa v oficiálnej filmovej sérii neobjavuje no zaznievajú na ňu len narážky v dvoch bondovkách. V knihách je SMERSH popisovaný ako sovietsky spravodajský odbor.

Názov je inšpirovaný sovietskou zložkou tajnej polície Smerš.

## Výskyt a história

### Knihy

#### Fleming
SMERSH sa prvýkrát objavil v prvom Flemingovom románe *[[Casino Royale (kniha)|Casino Royale]]* z roku 1953, kde jeden z agentov organizácie zabije Le Chiffreho. Le Chiffre bol skúsený kartový hráč platiaci SMERSHu. Organizácia bola rozdelená do piatich oddelení; 1. oddelenie malo na starosti kontrarozviedku, 2. oddelenie malo na starosti vraždenie, 3. oddelenie sa staralo o administratívu a financie, zatiaľ čo 4. oddelenie sa venovalo personálnej, vyšetrovacej a právnej práci a 5. oddelenie malo na starosti súdenie obetí a trestné stíhanie. Fleming zobrazuje organizáciu ako hlavného nepriateľa Jamesa Bonda ešte v ďalších štyroch románoch. V 50. rokoch sa tak zo siedmych Bond kníh objavil SMERSH až v piatich, ktorými boli *[[Casino Royale (kniha)|Casino Royale]]* (1953), *[[Live and Let Die (kniha)|Live and Let Die]]* (1954), *[[From Russia, with Love (kniha)|From Russia, with Love]]* (1957), *[[Dr. No (kniha)|Dr. No]]* (1958) a *[[Goldfinger (kniha)|Goldfinger]]* (1959). Výnimkou boli akurát *[[Moonraker (kniha)|Moonraker]]* (1955), kde bol hlavným nepriateľom Hugo Drax a *[[Diamonds Are Forever (kniha)|Diamonds Are Forever]]* (1956) na čele so skupinou Spangled Mob. V románoch kde figuroval SMERSH sa Bond stretával s ich agentami a pracovníkmi akými boli Mr. Big, Rosa Klebb, Tatiana Romanova, Dr. Julius No či Auric Goldfinger.

V poviedkových knihách (*[[For Your Eyes Only (kniha)|For Your Eyes Only]]* z roku 1960, ''Octopussy and The Living Daylights'' z roku 1966) a častiach *[[The Spy Who Loved Me (kniha)|The Spy Who Loved Me]]* (1962) a *[[The Man With The Golden Gun (kniha)|The Man With The Golden Gun]]* (1965) sa SMERSH nestal hlavným protivníkom. Pre pomyselnú trilógiu ''Thunderball'' (1961), *[[On Her Majesty’s Secret Service (kniha)|On Her Majesty’s Secret Service]]* (1963), *[[You Only Live Twice (kniha)|You Only Live Twice]]* (1964) nahradil Fleming SMERSH politicky neutrálnejšou a globálnejšou organizáciou SPECTRE. Spectre bola podobná Smershu no na jej čele stál Ernst Stavro Blofeld, ktorý bol koncom trilógie zabitý. V jednom z románov kde vystupoval SPECTRE bol Blofeld ten čo zabil Bondovu ženu.

Vo filmoch *[[James Bond: Srdečné pozdravy z Ruska|Srdečné pozdravy z Ruska]]* (1963) a *[[James Bond: Dr. No|Dr. No]]* (1962) nahradil SMERSH práve SPECTRE. Pri ''Casino Royale'' (2006), ''Žiť a nechať zomrieť'' (1973) a *[[James Bond: Goldfinger|Goldfinger]]* (1964) sa stali hlavnými zláčmi jednotlivci, ktorí nepatrili pre SPECTRE či SMERSH.

### Filmy

#### Oficiálne
Vo všetkých sfilmovaných bondovkách založených na Flemingových dielach, v ktorých vystupoval SMERSH, bola organizácia buď zmenená na SPECTRE, alebo bola úplne vynechaná. SMERSH sa však náznakom spomína vo filme *[[James Bond: Srdečné pozdravy z Ruska|Srdečné pozdravy z Ruska]]* (1963), druhej Connehyho oficiálnej bondovke. Vo filme z roku 1963 je Rossa Klebb zobrazená ako bývalá hlava SMERSH, ktorá prebehla, aby sa stala členkou SPECTRE. SMERSH je súčasťou aj v príbehu *[[James Bond: Dych života|Dych života]]* (1987), kde je spomínaná operácia „smiert shpionam“ („smrť špiónom“), ktorú však zorganizoval ruský generál konajúci bez súhlasu sovietskej vlády.

#### Neoficiálne
Organizácia SMERSH sa objavila aj v neoficiálnej bondovke *[[Casino Royale (film z roku 1967)|Casino Royale]]* z roku 1967. No nespomína sa v televíznom filme *[[Casino Royale (televízny film z roku 1954)|Casino Royale]]* z roku 1954.

## Členovia

### Romány

#### Casino Royale (1953)
* Adolph Gettler

#### Live and Let Die (1954)
* Mr. Big

#### From Russia, with Love (1957)
* Tatiana Romanova
* Red Grant
* General Grubozaboyschikov
* Kronsteen
* Rosa Klebb

#### Dr. No (1958)
* Dr. Julius No

#### Goldfinger (1959)
* Auric Goldfinger

## Poznámky

## Referencie

## Pozri aj
* Organizácia SPECTRE
* Zoznam darebákov v Jamesovi Bondovi

## Externé odkazy

* James Bond SMERSH

Kategória:Organizácie v Jamesovi Bondovi